CELEX: 62009TN0096
Language: sl
Date: 2009-03-10 00:00:00
Title: Zadeva T-96/09: Tožba, vložena 10. marca 2009 – UCAPT proti Svetu

18.4.2009   
            
            
               SL
            
            
               Uradni list Evropske unije
            
            
               C 90/37
            
         Tožba, vložena 10. marca 2009 – UCAPT proti Svetu
   (Zadeva T-96/09)
   2009/C 90/57
   Jezik postopka: francoščina
   
      Stranki
   
   
      Tožeča stranka: Union de Coopératives Agricoles des Producteurs de Tabac de France (UCAPT) (Pariz, Francija) (zastopnika: B. Peignot in D. Garreau, odvetnika)
   
      Tožena stranka: Svet Evropske unije
   
      Predloga tožeče stranke
   
   
               —
            
            
               Uredba Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, sprememb uredb (ES) št. 1290/2005, (ES) št. 247/2006 in (ES) št. 378/2007 in razveljavitvi Uredbe (ES) št. 1782/2003, naj se razglasi za nično;
            
         
               —
            
            
               Svetu naj se naloži plačilo stroškov v višini 10 000 EUR.
            
         
      Tožbeni razlogi in bistvene trditve
   
   Tožeča stranka s to tožbo predlaga razglasitev ničnosti Uredbe Sveta št. 73/2009 (1), ki se nanaša na sheme neposrednih podpor za kmete v okviru skupne kmetijske politike, katere člen 135 – od poslovnega leta 2011 – določa znižanje zneska neposredne pomoči za proizvodnjo tobaka za 50 odstotkov zneska povprečne pomoči, dodeljene leta 2000, 2001 in 2002. Tako znižanje je bilo določeno že v členu 143e Uredbe št. 1782/2003 (2).
   Tožeča stranka v podporo svoji tožbi navaja štiri tožbene razloge:
   
               —
            
            
               kršitev postopka, ker naj se pred sprejetjem izpodbijane uredbe ne bi izvedla študija o vplivu reforme sheme pomoči na tobačni sektor;
            
         
               —
            
            
               v zvezi s tem, zloraba pooblastil;
            
         
               —
            
            
               kršitev načela sorazmernosti, ker z znižanjem neposrednih pomoči za 50 odstotkov ne bilo mogoče doseči dveh ciljev reforme sheme podpore tobačnemu sektorju, in sicer prilagoditve cen s cenami svetovnega trga in spodbujanja ukrepov preusmeritve za regije, ki proizvajajo tobak, v programe razvoja podeželja;
            
         
               —
            
            
               kršitev člena 33 ES, v delu v katerem naj izpodbijana uredba ne bi upoštevala nekaterih ciljev skupne kmetijske politike, in sicer zagotavljanja primerne življenjske ravni kmetijske skupnosti in stabiliziranja trgov.
            
         
      (1)  Uredba Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006, (ES) št. 378/2007 in razveljavitvi Uredbe (ES) št. 1782/2003 (UL L 30, str. 16).
   
      (2)  Uredba Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (UL L 270, str. 1).